《谢龙溪李廷信明府惠肩舆》
明代·林光

笋舆潇洒漳南路，却爱君侯样制工。款段惯曾驮李贺，蒲轮今制愧申公。

行边风日轩窗小，醉里云山兴味浓。共敝车裘今几见，可无诗句播闽东。

作者简介：广东东莞人，字缉熙。成化元年举人。通经史，得吴澄论学诸书，读之大喜。中举后，从陈献章学。初为平湖教谕，官至襄王府左长史。